
Izvajalcem:
· bolnišnične dejavnosti
· specialistične zunajbolnišnične dejavnosti 
· programov na primarni ravni



Navodilo o beleženju in obračunavanju zdravstvenih storitev in izdanih materialov

Okrožnica ZAE 12/23: Dopolnitve šifrantov za obračun zdravstvenih storitev

Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.

Podlaga za dopolnitve in spremembe šifrantov za obračun zdravstvenih storitev je Okrožnica ZAE 16/21.

V okrožnici je zajeta naslednja vsebina:

1.	Spremljanje podatkov o zdravstvenih listinah – sprememba statusa kontrol iz evidenčne v zavrnitveno



S spoštovanjem.


	Pripravil:
Franc Osredkar, strokovni sodelavec
	Sladjana Jelisavčić,
vodja – direktorica področja I

Vsem izvajalcem bolnišnične in specialistične zunajbolnišnične dejavnosti ter izvajalcem programov na primarni ravni

Povzetek vsebine
Z Okrožnico ZAE 16/21 je Zavod s 1. 1. 2022 uvedel spremembe pri spremljanju podatkov o zdravstvenih listinah v povezavi z eNaročanjem in posledično prilagodil nekatere obstoječe kontrole in postavil nove, ki v primeru napak še vedno začasno javljajo evidenčno napako. 
S to okrožnico se za namen izvajanja novega zakona (ZNUZSZS-A) del kontrol, ki so tehnične narave in niso vezane na skladnost s sistemom eNaročanja, spreminja status kontrole iz evidenčne v zavrnitveno napako.

Obrazložitev
S ciljem izboljšanja kakovosti vodenja evidenc in poročanja ter tudi s ciljem spremembe teže napake iz evidenčne v zavrnitveno, je Zavod z izvajalci, programskimi hišami in NIJZ leto in pol sproti reševal odprta vprašanja. 
Zakon o spremembi Zakona o nujnih ukrepih za zagotovitev stabilnosti zdravstvenega sistema (ZNUZSZS-A, Uradni list RS, št. 76 z dne 12. 7. 2023), ki je bil sprejet konec junija 2023, s 1. 8. 2023 uvaja plačilo po realizaciji za namen povečane dostopnosti do zdravstvenih storitev in odprave oziroma skrajševanja čakalnih dob za izbrane vrste zdravstvenih storitev. 
Za namene izvajanja določb tega zakona se spreminja teža (status) napake kontrol iz evidenčne v zavrnitveno. Sprememba velja samo za preverjanje tehnične ustreznosti v povezavi z navajanjem splošnih podatkov, podatkov iz listin in naročila, to je neodvisno od poročanja v sistem eNaročanja, 
in sicer:
· Glede navajanja sklopa podatkov o zdravstvenih listinah, pravilnosti navajanja oznake podlage za obravnavo in navajanje identifikatorja naročila, bo zavrnitvena kontrola veljala za obravnave, zaključene od 1. 9. 2023 dalje. Pred tem datumom zaključka, pa kontrola še naprej ostaja evidenčna ne glede na datum prejetega dokumenta.
· Glede obveznosti in pravilnosti navajanja ostalih podatkov (npr. številka zapisa/listine, številka zdravstvene listine, datum izdaje zdravstvene listine) bo zavrnitvena kontrola veljala za dokumente, prejete od 1. 10. 2023 dalje ne glede na datum zaključka obravnave. To pomeni, da bodo morale tudi obravnave, zaključene do 31. 8. 2023 in sporočene od 1. 10. 2023 dalje, vsebovati pravilne podatke, sicer bodo zavrnjene.
Vrsto napake pri kontrolah glede skladnosti podatkov s sistemom eNaročanja spreminjamo iz evidenčne v informativno. 

Kontaktna oseba za vsebinska vprašanja: 
Franc Osredkar (franc.osredkar@zzzs.si, 01/30-77-383)

